Til kyrkjeblada

Nedanfor følgjer framlegg til ein artikkel de kan bruka i kyrkjebladet eller på nettsidene dykkar no i tida før 1. mai. Artikkelen byggjer på tekst i annonsen «Innlevering av kandidatlister» som de finn på <http://trykksak.kirken.no> og på brosjyren «Sett preg på di kyrkje. Vil du vere med i soknerådet?» som de finn på <http://kirken.no/nb-NO/om-kirken/slik-styres-kirken/kirkevalget/for-medarbeidere/Verve-og-presentere-kandidater/>.

Det kan vera eit alternativ å trykka annonsen de finn i trykksak.kirken.no, anten i kyrkjeblad eller lokalavis.

Artikkelen kan kuttast bakfrå, og avsnitta «Kva gjer soknerådet?» og «Ti gode grunnar til å vera med i soknerådet» kan evt. gjerne stå som eigne artiklar.

NB! Hugs å lese gjennom teksten nøye og å erstatte tekst i raudt med lokal informasjon!

**Kven skal styre kyrkja vår?**

**Den 14. september er det val på nytt sokneråd, og fram til 1. mai kan du påverka kven som skal stå på lista over kandidatar.**

Forslag på kandidatar til soknerådet kan meldast til nominasjonskomiteen i [namn på sokn], ([kontaktadresse]) innan [dato, eks. 15. april 2015].  
Medlemer av Den norske kyrkja som bur i soknet og som seinast i 2015 fyller 18 år kan veljast.

**Alternative lister**

Soknerådet har oppnemnt ein nominasjonskomite som skal lage ei liste. Det er i tillegg høve for andre å levere inn eigne kandidatlister innan fristen 1. mai 2015. Forslag til kandidatlister skal vere underskrivne av 10 røysteføre medlemer. Kontakt kyrkjekontoret for å få vita krav til kva opplysningar som skal vera med om kvar kandidat.

Alle kandidatlister skal ordnast i prioritert rekkefølgje (ikkje alfabetisk). Kandidatlister bør om mogeleg ha minst 40 prosent representasjon av kvart kjønn, og minst 20 prosent representasjon av ungdom under 30 år.

Når det er tid for å velja, vil alle kandidatar på lista få ei røyst kvar, medan inntil tre av dei kan få to røyster kvar dersom veljaren set kryss framfor namnet til kandidaten. Det vil også vera mogeleg å overføra namn frå ei liste til ei anna, dersom det er fleire lister.

**To val**

Kyrkjevalet finn stad (13.-) 14. september 2015, med førehandsrøysting frå 10. august. Direkte val på fire leke medlemer av bispedømerådet finn stad samstundes med soknerådsvalet. Medlemene av bispedømerådet utgjer også Bjørgvin sine medlemer i Kyrkjemøtet, det høgste organet i Den norske kyrkja. Kyrkjevalet vert halde same dag som kommune- og fylkestingsvalet og i nærleiken av dei offentlege vallokala. Alle røysteføre medlemer av kyrkja vil få tilsendt eit valkort i posten før 10. august. Der vil det stå kvar ein kan røysta.

**Kva gjer soknerådet?**

Soknerådet leier verksemda i kyrkjelyden der du bur. Som medlem i soknerådet kan du ha stor innverknad på dei lokale oppgåvene og utfordringane i di kyrkje. Arbeidet i kyrkjelyden spenner over mange tema – mellom anna miljø og rettferd, gudsteneste, musikk, misjon, barne- og ungdomsarbeid, i tillegg til jus og forvaltning av økonomien.

Her er nokre eksempel på ansvarsområda til soknerådet:

* Trusopplæring blant døypte mellom 0–18 år
* Diakonal teneste (omsorgstenesta i kyrkja)
* Gudstenester
* Kyrkjemusikk
* Ofringar
* Utleige av kyrkja
* Uttalar seg ved tilsetjing av prest, prost og biskop
* Samarbeid med frivillige
* Langsiktig planlegging av arbeidet i kyrkjelyden
* Røystar på tre av dei leke kandidatane til bispedømerådet/Kyrkjemøtet
* Soknerådet har ein eller to representantar i kyrkjeleg fellesråd som tek seg av dei administrative og økonomiske oppgåvene på vegner av sokna, og dei opprettar og legg ned stillingar.

Det er 4–10 medlemer (sett inn rett tal for ditt sokn) i (namn) sokneråd. Dei har ulik utdannings- og yrkesbakgrunn og mange er aktive på andre arenaer i lokalsamfunnet. I tillegg deltek presten fast på rådsmøta.

Soknerådet møtest 2–5 gonger i halvåret. Dei aller fleste som sit i eit sokneråd, opplever at vervet ikkje krev mykje av fritida deira; dei fleste nyttar mindre enn ein time i veka på vervet. Medlemmene er valde for fire år.

Ei undersøking blant soknerådsmedlemmr viser at eit stort fleirtal både trivst og opplever det som meiningsfylt å sitja i soknerådet. 85 prosent av rådsmedlemene synest vervet var meir eller om lag så tilfredsstillande som dei hadde forventa.

**Ti gode grunnar til å vera med i soknerådet:**

1. Du medverkar til å halda lokalkyrkja levande   
2. Du vert ein del av eit kristent fellesskap   
3. Du gjer ein viktig jobb for fellesskapet   
4. Du kan syta for eit trygt og godt fritidstilbod for born og unge   
5. Du får innblikk i og påverkar dei demokratiske prosessane i kyrkja   
6. Du får eit nytt nettverk i lokalmiljøet ditt   
7. Du kan syta for at di kyrkje er ei open og inkluderande kyrkje   
8. Du pregar aktivitetstilbodet i nærmiljøet ditt   
9. Du får nyttig styreerfaring som du kan bruka i andre samanhengar   
10. Du kan oppdage nye sider ved deg sjølv.

Kjelde: kyrkja.no/val